text: Folk vilde med at hjælpe flygtninge 
  18 november 2014 kl. 15.33
  Asylcentrene med flygtninge fra især Syrien modtager masser af hjælp fra lokale danskere.
  Hvad kan jeg gøre? Det spørgsmål hører Røde Kors ofte i forbindelse med de mange syriske flygtninge, der kommer til landet.
  De frivillige står faktisk nogle steder i kø for at hjælpe. Således havde asylcentret i Fredericia knap slået dørene op, førend 20 frivillige havde meldt sig til at hjælpe.
  En af de mange frivillige, der gerne vil hjælpe de syriske flygtning er 35-årige Tommy Perez fra Fredericia. Han vil sørge for, at syrerne får frisk luft og motion. På ugentlige cykelture. I dag tirsdag før informationsmødet på Bülows Kaserne blev cyklerne vist frem.
  Formentlig er der flere forklaringer på den store hjælp. 
  At det er nemt at forstå, at det kan være forbundet med frygtelige omkostninger at leve og bo i Syrien under borgerkrigen. 
  At det er nemt at forstå, at mange flygter fra den fanatiske muslimske bevægelse IS, der kendt for at hugge hovedet af især vestlige fanger. 
  At Danmark som deltager i kampen mod IS spiller en aktiv rolle og har et medansvar for at folk flygter. 
  Fortsæt selv listen efter lyst og behov....
  